
Da li teškoće smrtne agonije i bolesti brišu grijehe?


* 
* 
* 
* 
* 
* 
* 

 
Da li teškoće smrtne agonije i bolesti brišu grijehe?

Sve što zadesi čovjeka: bolest, nesreća, briga ili tuga, pa čak i trn koji ga ubode, briše njegove grijehe. Uz to, ako se strpi i nada se nagradi od Allaha, imat će nagradu za sabur koji je pokazao prilikom nedaće koja ga je zadesila. Nema razlike između nedaća koje čovjeka zadese prilikom smrti i onih prije. Sve nedaće vjernicima brišu grijehe, na što ukazuju riječi Uzvišenog: “Kakva god vas nesreća zadesi, to je zbog grijeha koje ste zaradili, a On mnoge i oprosti.” (Eš-Šura, 30)


Ako nam se nedaće događaju zbog onoga što smo zaradili, onda to ukazuje na to da one brišu one grijehe koje smo uradili i zaradili.


I Vjerovjesnik, ﷺ, obavijestio je da vjernika ne zadesi briga, tuga, ili bol, čak ni ubod trna, a da mu Allah, dž. š., time ne izbriše grijehe.


Šejh ***[Ibn Usejmin](https://pitajucene.com/search/Usejmin/answers/ "Pretraži odgovore u kojima se spominje šejh Ibn Usejmin")***


*Fetve o ženskim pitanjima*, str. 182, sakupio Muhammed el-Musnid


